Rikunarita-ORG/Wikinium huggingface dataset:
# MBA

**Master of Business Administration**, forkorta **MBA** er ei grad i bedriftsleiing, typisk økonomi og leiing innanfor høgare utdanning. Graden blir ofte teke som påbygging til ikkje-økonomiske grunnutdanningar.

Ei amerikansk MBA-grad tar vanlegvis to år. Det finst eit breitt utval av kombinasjonar av fag som ein kan velje innanfor ei MBA-grad.

Nokre norske høgare lærestader som tilbyr MBA er Handelshøgskolen i Bodø, Oslo Markedshøyskole, Handelshøyskolen BI og Norges Handelshøyskole.

## Bakgrunnsstoff

* MBA Today
* MBA Sciences-Po Arkivert 2009-06-01 ved Wayback Machine.
# Beijing

|  |
| --- |
| Běijīng |
| 北京 |
| by |
|  Himmelfredsplassen i Beijing.  |
| Land |  Folkerepublikken Kina |
| Høgd | 43,5 m |
| Areal | 16 410,54 km² |
| Folketal |  21 893 095 (2020) |
| Tidssone | UTC +8 |
| Postnummer | 100000–102629 |
| Retningsnummer | 10 |
|  Beijing ﻿ / ﻿ |
|  Kart som viser Beijing.

 Kart som viser Beijing.

 |
| **Wikimedia Commons:**  Beijing |

Frå bysentrum i Beijing i 2018.
**Beijing** er hovudstaden i Folkerepublikken Kina. Han er òg ein av dei 4 sjølvstyrte kommunane i Kina og inneheld 16 distrikt og 2 fylke.

Beijing har omkring 22 millionar innbyggjarar, og er den andre folkerikaste byen i Kina, etter Shanghai.

I byen ligg fleire verdsarvstader: Den forbodne byen, Himmeltempelet, Sommarpalasset, Minggravene, staden der ein fann leivningane av Peking-mennesket og delar av Den kinesiske muren og Keisarkanalen.

## Namn

Namnet Beijing (forenkla kinesisk 北京, pinyin *Běijīng*, Wade–Giles Pei-ching) betyr 'nordleg hovudstad', og blei brukt av Ming-dynastiet frå 1403 for å skilja byen frå Nanjing ('sørleg hovudstad'). Namnet blei historisk translitterert som «Peking». Dette byggjer på uttalen av dei to kinesiske skriftteikna i namnet i dei sørlege delane av Kina som europeiske handelsfolk og misjonærar først vitja.

## Historie

*For meir om dette emnet, sjå Beijing si historie.*
Den første hendinga i Beijing si historie, som synast å vera stadfesta av arkeologiske funn, er datert til 1000-talet fvt., då Zhou-dynastiet erobra Shang-dynastiet (kring 1046 fvt.). Ifølgje historikaren Sima Qian skal kong Wu av Zhou ha tatt makta frå den siste Shang-kongen, i det ellevte året av kong Wu si regjeringstid.

Jin-dynastiet sin hovudstad Zhongdu vart bygd i noverande Beijing.

## Utdanning

Det ligg 91 universitet i Beijing. Fleire av dei ligg øvst på rangeringslistene over dei beste universiteta i landet, som Pekinguniversitetet og Tsinghuauniversitetet.

## Styresmakter

Leiaren for lokallaget til Kinas kommunistparti er Cai Qi og borgarmeisteren er Chen Jining (2021).

## Kjelder

Referansar
Bibliografi
* Hou, Renzhi (1998). *The Works of Hou Renzhi*. Beijing: Peking University Press.

---

* *Denne artikkelen bygger på «Beijing» frå Wikipedia på engelsk, den 31. oktober 2019.*

## Bakgrunnsstoff

 Commons har multimedium som gjeld: **Beijing Offisiell nettstad